open-index/open-wikipedia-markdown huggingface dataset:
Don't Go Away

"**Don't Go Away**" (מאנגלית: **אל תלך**) הוא שיר של להקה הרוק האנגלית אואזיס מתוך אלבומם השלישי, Be Here Now, שנכתב על ידי הגיטריסט הראשי של הלהקה נואל גלאגר. השיר הוצא לאור כסינגל מסחרי רק ביפן, שהגיע למיקום שיא 48 במצעד Oricon, וכסינגל שיווקי בארצות הברית, יפן ואירופה. בארצות הברית זכה להצלחה, והגיע למקום 5 במצעד הפזמונים "Billboard Hot Modern Rock Tracks" בסוף 1997. זה היה הלהיט העיקרי הגדול האחרון של הלהקה בארצות הברית עד שחרור הלהיט "The Shock of the Lightning" ב-2008.

## רקע וקומפוזיציה
אף על פי ש-"Don't Go Away" הופיע בפעם הראשונה בשנת 1997, מקורו עוד בשנת 1993, כאשר אואזיס בילתה זמן עם להקת הרוק "The Real People" בסטודיו שלהם בליברפול. "Don't Go Away" היה כלול באוסף של שירים שנכתבו באותה תקופה תחת חסותם של האחים גריפית' (שירים נוספים באוסף הם "Columbia", "Rock 'n' Roll Star", "Rockin' Chair" ואחרים).

ליאם גלאגר טוען כי בכה תוך כדי הקלטת השיר, כתוצאה מכך שחשב על "דבר מסוים". בראיון ב-1997, אמר "אני רק חשבתי 'לעזאזל עם זה, אני לא יכול לשיר את השיר הזה ואני צריך ללכת ולהתאפס על עצמי". לאחר ששמע שוב את השיר הוא מודה שהוא מאוד גאה בקול שלו בביצוע.

ב-1997, בריאיון לקידום האלבום *[[Be Here Now (album)|Be Here Now]]*, נואל גלאגר אמר על השיר: "זה שיר מאוד עצוב על חוסר הרצון לאבד מישהו קרוב. את הנושא הגשר בשיר אילתרתי על המקום -- מעולם לא חשבתי על המילים עד ליום שבו הקלטנו אותו: 'Me and you, what's going on?/ All we seem to know is how to show/ The feelings that are wrong'. זה בעקבות ריב. עגום למדי".

"שמנו את הפלוגלהורן של ברט בכרך כי הוא היה מאסטר של שירי פרידה. אני עשיתי את כל מערכות המיתרים. ניסיתי לשמור אותם פשוטים ככל האפשר. אני אוהב את הדרך מארק בולאן השתמש בהם ב-Children of the Revolution. אנשים זוכרים את קטעי המיתרים כקטעי הוק נפרדים, אתה יודע. אתה פשוט לא רוצה להשתמש בהם באופן מרופש".

## עטיפת הדיסק
על העטיפה של הסינגל מופיע הבניין הישן של נמל התעופה ליברפול ג'ון לנון. נמל התעופה מפורסם בסצנה שבה אלפי מעריצים היסטריים בירכו הביטלס על שובם לליברפול ברוחה של הביטלמניה. לאחר שננטש, הפך עם הזמן למלון. המטוס המופיע על העטיפה הוא אוורו לנקסטריאן.

## בי-סיידים
הגרסה החיה של "Cigarettes & Alcohol" הוקלטה ב-14 בדצמבר 1997 במרכז תערוכת G-MEX בעיר ביתם של אואזיס, מנצ'סטר.

"Sad song" הופיע במקור כשיר בונוס על הוצאת התקליט של אלבום הראשון של אואזיס, Definitely Maybe. הוא הופיע גם על מהדורת התקליטור היפנית של Definitely Maybe.

גרסת 'Warchild' של השיר "Fade Away" היא מהאלבום, The Help Album, שהוקלט בספטמבר 1995. הרכב השיר הוא: נואל, שירה, אורחים , ג'וני דפ על גיטרה, קייט מוס על תוף מרים וליאם ליסה המורי בקולות הרקע. כל ההכנסות מאותו השיר נתרמו לארגון הצדקה Warchild העוזר לילדים החיים באזורים הנמצאים במלחמה או מחלוקת.

## רשימת השמעה

## קישורים חיצוניים

## הערות שוליים

קטגוריה:בלדות רוק
דרכנו (שיר)

"**דרכּנו**" הוא שיר עברי שנכתב על ידי יענקל'ה רוטבליט והולחן על ידי יזהר אשדות. השיר בוצע לראשונה על ידי דני בסן בשנת 1989 וזכה להצלחה רבה לאחר שגרסת כיסוי שלו מ-2001 הייתה לחלק מפסקול הסדרה "הבורגנים".

## רקע
השיר נכתב בשנת 1986 על ידי יענק'לה רוטבליט והוקדש לאשתו אורנה, שהתמודדה עם מחלת ה-ALS ונפטרה כעשור לאחר מכן. הוא בוצע על ידי דני בסן ונכלל באלבומו "הילד שבי" בשנת 1989. בסן זיהה את מילותיו עם טיפולי הפוריות שעברה אשתו באותן שנים.

השיר זכה להצלחה רבה לאחר שהיה חלק מפסקול הסדרה "הבורגנים" ששודרה בערוץ 2, ובוצע על ידי חני פירסטנברג ושרית וינו-אלעד, גם הפעם בעיבוד של אשדות. קובי בן עטר, יועץ מוזיקלי, הסביר בראיון מדוע בחר לשבץ את השיר בפרק הסיום של הסדרה: "הבמאי, איתן צור, סיפר לי על סצנה שמתרחשת בחתונה, ובה חברה טובה עושה מחווה לחתן ולכלה: היא שרה להם שיר שיש בו מסר מריר, אבל גם אופטימי. היא מזהירה אותם שהדרך לא זוהרת ולא קלה, אבל כדאי ללכת בה. זכרתי את הביצוע הכובש של דני בסן ואת הלחן של יזהר אשדות, והיה ברור לי שזה השיר שאבחר". השיר יצא כסינגל בשנת 2001 עוד לפני שידורו בסדרה. הוא הושמע רבות בתחנות הרדיו ומן הסינגל נמכרו כ-20 אלף עותקים, לאחר שהוקלט על ידי פירסטנברג ושרית וינו-אלעד. השיר נבחר כשיר השנה במצעד הפזמונים העברי השנתי לשנת תשס"ב (2002), של רשת ג' ובמצעד גלי צה"ל.

השיר, שנכתב על ידי רוטבליט כשיר אישי, זוהה כשיר בעל משמעות לאומית בתקופת הפיגועים הגדולים שבוצעו בתחילת העשור הראשון של המאה ה-21 (האינתיפאדה השנייה). בריאיון לתקשורת התייחס ראש הממשלה אריאל שרון למצב הביטחוני הקשה תוך התייחסות לשיר באומרו "כמו ששרות שתי הבחורות הנחמדות מ'הבורגנים' את השיר של יענקל'ה רוטבליט וזוהר (יזהר) אשדות, לא קלה היא הדרך".

## קישורים חיצוניים
* מילות השיר באתר שירונט
* 
*דרכנו  באתר המחווה ליענקל'ה רוטבליט
*

## הערות שוליים

קטגוריה:סינגלים מ-2001
קטגוריה:דני בסן
קטגוריה:שירים בעברית
קטגוריה:שירים שנכתבו על ידי יענקל'ה רוטבליט
קטגוריה:האינתיפאדה השנייה בתרבות
קטגוריה:ריקודי עם בישראל: שירים
קטגוריה:סינגלים בהוצאת הד ארצי
קטגוריה:שירים מסדרות טלוויזיה
מגלוגרפטוס

**מגלוגרפטוס** (שם מדעי: *Megalograptus*) הוא סוג של עקרב ימי מתור האורדוביק שחי לפני 449-433.8 מיליון שנה. מאובניו נמצאו באוהיו, למעט המין *Megalograptus alveolatus* שנמצא בווירג'יניה. המגלוגרפטוס היה מעקרבי המים המוקדמים ביותר שנמצאו. הוא תואר ב-1874 ומשמעות שמו הוא: "גרפוליט ענק", מאחר שסברו שמדובר על מאובני גרפטוליטים (Graptolithina).

יצור זה היה טורף אימתני שהיה קרוב רחוק של העכבישים והעקרבים המודרניים. הוא הגיע לאורך 1.2 מטרים והיה בעל צבתות גדולות בעלות דוקרנים רבים. הוא שט במים עם גפי השחייה הארוכים שבצידי גופו והיה מסוגל להלך על קרקעית הים. היה לו זנב שטוח וגוף שדמה לגוף הלובסטר.

מבנה הצבתות שלו היה משונה מאוד ונועד למנוע מטרף שלכד לברוח וכן לפצוע את הטרף. הוא ניזון מחסרי חוליות ימיים שונים כמו רכיכות, קווצי עור, תולעים ואלמוגים ואולי גם מחולייתנים פרימיטיביים. לא ברור אם הוא שחה לעבר טרפו או המתין לו במארב.

## בתרבות
קבוצה של יצורים אלה הופיעה בסדרה מפלצות ים שם הם נמשכים לנבלה של איסוטלוס אך אחד מהם נטרף על ידי קמרוצרס.

## ראו גם
*פנטקופטרוס - סוג קרוב וגדול בהרבה.

## קישורים חיצוניים

ממוזער|ימין|השוואה של מגלוגרפטוס לאדם

קטגוריה:עקרבי מים
קטגוריה:בעלי חיים שחיו באורדוביק באמריקה הצפונית
איסוטלוס

**איסוטלוס** (שם מדעי: *Isotelus*) הוא סוג נכחד של טרילוביט מהאורדוביק שנמצא ברחבי ארצות הברית ובדרום קנדה. הוא המאובן הלאומי של אוהיו.
## מאפיינים
טרילוביט זה היה הטרילוביט הגדול ביותר שנמצא, ייתכן שלצד האוגיגינוס, כשהגדול ביותר היה המין *Isotelus rex*. הוא הגיע לאורך 700 מ"מ ורוחב של 400 מ"מ.

ליצור היה מגן ראשחזה רחב עם פתחי עיניים שקועים ו"צלעות" חיצוניות עבות מאוד. הגוף היה בצורה אליפסית. ייתכן שהיו ליצור מחושים ארוכים בחייו ששרידיהם לא נראים במאובנים שנמצאו.

יצור זה חי בדומה לחסילונים של היום והיה מכוסה בחול בו הוא סינן את מזונו. גופו הקשיח הגן עליו.

## ראו גם
*טרטספיס - טרילוביט גדול נוסף מהדבון
*רדליצ'יה - טרילוביט גדול שחי בקמבריון

## קישורים חיצוניים

* 

קטגוריה:טקסונים שתוארו בידי ג'יימס אלסוורת' דה קיי
קטגוריה:בעלי חיים שתוארו ב-1824
קטגוריה:טרילוביטים
קטגוריה:בעלי חיים שחיו באורדוביק באמריקה הצפונית
מוריץ פון דרבר

גנרל **מוריץ פון דרבר** (בגרמנית: **Moritz von Drebber**;  12 בפברואר 1892 – 30 במאי 1968), היה מפקד בכיר בורמאכט שפיקד על כוחות במלחמת העולם השנייה, ונפל בשבי בקרב סטלינגרד.

## ביוגרפיה
### קריירה מוקדמת
דרבר נולד ב-12 בפברואר 1892 באולדנבורג, שהשתייכה לאימפריה הגרמנית. בשנת 1911 התגייס לצבא הגרמני הקיסרי, והצטרף לרגימנט הרגלים ה-91 (אולדנבורג). עם פרוץ מלחמת העולם הראשונה הועבר דרבר לרגימנט המילואים ה-79, ובספטמבר 1914 הוא נפצע בקרבות. לאחר החלמתו פיקד דרבר על פלוגת מקלעים, ובהמשך הוא הועבר לגדוד הסער ה-17. בשנת 1918 חזר דרבר לרגימנט הרגלים ה-91, שהיה חלק מהדיוויזיה ה-19, ולחם עמו עד תום המלחמה. על פעולותיו בקרבות קיבל דרבר את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף דרבר למשטרה, ומילא בה תפקידי פיקוד ומטה. ב-1 בנובמבר 1932 הוא הועלה לדרגת מיור, וב-1 בינואר 1934 הוא מונה למדריך באקדמיה המשטרתית. ב-1 באוקטובר 1934 עבר דרבר לוורמאכט, וב-1 ביוני 1935 הועלה לדרגת אוברסט לוטננט. ב-15 באוקטובר 1935 הוא מונה למפקד הגדוד ה-2 ברגימנט הרגלים ה-58, וב-1 בינואר 1938 הוא מונה למפקד בסיס האימונים בקוזל.

### מלחמת העולם השנייה
עם פרוץ מלחמת העולם השנייה מונה דרבר למפקד רגימנט הרגלים ה-327, שהיה חלק מהדיוויזיה ה-239, ולחם עמו במהלך המערכה בפולין כחלק מהקורפוס ה-8. ב-20 באפריל 1940 הועלה דרבר לדרגת אוברסט, ובמהלך המערכה על צרפת לחם עם הרגימנט כחלק מהדיוויזיה ה-239 במסגרת הקורפוס ה-33. במהלך מבצע ברברוסה לחם דרבר עם הרגימנט שבפיקודו כחלק מהדיוויזיה ה-239 במסגרת הקורפוס ה-11, וב-1 באוגוסט 1941 הוא נפצע קשה בראשו. ב-2 באוקטובר 1941 הוא מונה שוב למפקד רגימנט הרגלים ה-327, וב-26 בדצמבר 1941 הוענק לו עיטור הצלב הגרמני בזהב. ב-20 בינואר 1942 מונה דרבר למפקד רגימנט הרגלים ה-523, שהיה חלק מהדיוויזיה ה-297, וב-30 ביוני אותה שנה הוא קיבל על פעולותיו את עיטור צלב האבירים של צלב הברזל. במהלך מתקפת הקיץ הגרמנית בשנת 1942, לחם דרבר עם כוחותיו יחד עם שאר הדיוויזיה כחלק מהקורפוס ה-51, ולאחר מכן כחלק מקורפוס הפאנצר ה-24 במסגרת הארמייה השישית. בספטמבר הועברה הדיוויזיה תחת פיקוד הקורפוס ה-4 שהיה חלק מארמיית הפאנצר הרביעית, והחל מדצמבר חלק מהארמייה השישית, ולחמה בקרב סטלינגרד. ב-17 בינואר 1943 מונה מקס פפר למפקד הקורפוס ה-4, ודרבר מונה במקומו למפקד הדיוויזיה ה-297. ב-21 בינואר הועלה דרבר לדרגת גנרל מיור, וב-25 בינואר נכנע דרבר יחד עם שרידי הדיוויזיה ונלקחו לשבי.

### לאחר המלחמה
באוקטובר 1949 שוחרר דרבר מהשבי, ולאחר מכן הוא התגורר באולדנבורג, עד למותו ב-30 במאי 1968.

## קישורים חיצוניים
* מוריץ פון דרבר באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:מפקדים גרמנים בקרב סטלינגרד
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1892
קטגוריה:גרמנים שנפטרו ב-1968
גלקסיית אריה A

**גלקסיית אריה A**, נקראת גם **גלקסיית אריה III**, היא גלקסיה לא-סדורה ננסית שנמצאת בקבוצת הכוכבים אריה במרחק של כ-2.6 מיליון שנות אור ממערכת השמש והיא אחת הגלקסיות הבודדות ביותר בקבוצה המקומית, כאשר לא נראה שיש בסביבתה גלקסיה אחרת. הגלקסיה התגלתה בשנת 1940 על ידי פריץ צוויקי בצילומים של מצפה הכוכבים פאלומר. והיא נראית כאזור עשיר מאוד בכוכבים עם בהירות נראית מדרגה 13.2, אך צפיפות הכוכבים שבה היא נמוכה מספיק כדי שיהיה ניתן להבחין דרכה בגלקסיות רחוקות יותר הנמצאות הרבה מעבר לה.

## מאפיינים
גודלה הזוויתי של הגלקסיה הוא כ-5.1 דקות קשת שממרחקה שקול לקוטר של כ-3,860 שנות אור. מסתה מוערכת בכ- מסות שמש, כחצי אלפית ממסת שביל החלב, אך מסת הכוכבים הנראים שבה היא רק כ- מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 3 מיליון מעוצמת ההארה של השמש והמתכתיות של כוכבי הגלקסיה היא כ-4% בלבד מזאת של השמש. הגלקסיה היא ייחודית בין הגלקסיות הננסיות של הקבוצה המקומית בכך שאין לה אינטראקציה עם גלקסיות אחרות ובכך שאוכלוסיית הכוכבים שבה צעירה יחסית, כ-90% מכוכבי הגלקסיה הם בני פחות מ-8 מיליארד שנים. כמו כן נראה שאת הגלקסיה מקיף אזור H I גדול שמשתרע למרחק של פי 3 מגודלה הנראה של הגלקסיה, ובנוסף יש בה אזורי H II ובהם מספר על-ענקים כחולים שגילם צעיר במיוחד. תופעות אלה נדירות מאוד בקרב הגלקסיות הננסיות שברובן כמעט אין בכלל מימן נייטרלי וכמעט שאין בהן כוכבים צעירים ומאסיביים.

## קישורים חיצוניים

* 

## הערות שוליים

קטגוריה:קבוצת הכוכבים אריה
אריה A
אריה A
נותוזאורוס

230px|ממוזער|איור
**נותוזאורוס** (שם מדעי: *Nothosaurus*; מיוונית: "לטאה מזויפת") הוא סוג של זוחל ימי קדום מסדרת הנותוזאוראים שחי בטריאס לפני 240–210 מיליון שנה. במראהו הוא דמה לפליוזאור אך לא היה שייך לסדרה זו.

הנותוזאורוס חי במימי הטריאס ומאובניו נתגלו באזור צפון אפריקה, אירופה (בבולגריה, פולין, גרמניה, איטליה, ספרד, צרפת, שווייץ והולנד), סין וגם במכתש רמון. היצור היה מותאם למחצה לחיי מים ועלה לחופים כדי לנוח. הוא דמה באורח חייו לאריה ים מודרני אך היה בעל גפיים של יצור יבשתי.

הנותוזאורוס הגיע לאורך של 4–7 מטרים והיה בעל צוואר ארוך מרובה חוליות, זרועות ארוכות בעלות אצבעות ארוכות שייתכן שכוסו בקרומי שחייה וזנב ארוך ששימש כהגה במים. הראש היה שטוח והשיניים ישרות. הוא ניזון מדגים ומרכיכות שלכד במים. מבנה גופו מרמז שהיה אורב לטרף ממסתור ואז נע במהירות וסוגר עליו את מלתעותיו.

## בתרבות הפופולרית
*הנותואורוס מופיע בסדרה מפלצות ים של נייג'ל מארוון בתור הטריאס בעודו מצוי במים בדומה לכלב ים קדום. מספר פרטים חוקרים אותו ונייג'ל תופס לחקור אחד מהם.
*הוא מופיע גם בסדרה עולם היורה: מחנה הקרטיקון כיצור השוכן בביובים ותוקף את החבורה המתקרבת כדי לבדוק את מחולל הליבה. בהמשך הליבה מתחממת עד שהנותוזאורוס בסכנה והחבורה עוזרת לו לעלות דרך מעלית לביומת הביצה, בה הוא טורף דילופוזאורוס וגורר אותו למים.
*הוא מופיע גם בסרט ה-IMAX "Sea Rex 3D", בעודו רודף אחר מיקסוזאורוס.
*הוא נראה לזמן קצר גם בסרט פנטזיה של דיסני  בתוך פולחן האביב, בעודו מאכיל את צאצאיו. 
*הוא נראה גם בסרט "Son of Kong" מ-1933.

## ראו גם
*נאוסטיקואורוס - זוחל ימי דומה
*צרסיוזאורוס - זוחל ימי דומה גדול יותר

## קישורים חיצוניים

* 

קטגוריה:נותוזאוראים
קטגוריה:בעלי חיים שחיו בטריאס תיכון באפריקה
קטגוריה:בעלי חיים שחיו בטריאס תיכון באירופה
קטגוריה:בעלי חיים שחיו בטריאס עליון באפריקה
קטגוריה:בעלי חיים שחיו בטריאס עליון באירופה
קטגוריה:מאובני טקסונים שתוארו ב-1834
קטגוריה:טקסונים שהתפתחו בטריאס תיכון
סימבוספונדילוס

**סימבוספונדילוס** (שם מדעי: *Cymbospondylus*; מילולית: "שדרת ספינה") הוא סוג של זוחל ימי נכחד מסדרת האיכתיוזאוריה ששחה בימי הטריאס לפני 240-210 מיליון שנה. 

## מאפיינים
היצור היה מהגדולים שבאיכתיוזאורים והגיע לאורך 6 עד 10 מטרים. בניגוד לרוב האיכתיוזאורים לא היה לו סנפיר גבי גבוה, המזכיר סנפיר דולפין, אלא גוף מוארך עם גב נמוך וסנפירים קצרים. הזנב גם היה חסר אונות, והיצור היה גמיש בצורתו. הלסתות הזכירו את קרוביו ונועדו לתפיסת דגים ורכיכות קדומות כמו אמוניטים ובלמניטים.

יצור זה כנראה צד במים עמוקים בבגרותו והגיע למים רדודים יותר רק לעיתים נדירות או כשהיה טרף שופע. הוא ילד ולדות חיים ולא הטיל ביצים. לבוגרים לא היו כנראה טורפים יותר גדולים.

במראהו הוא הזכיר מאוד את התלאטוארכון, אשר חי באותו אזור והיה טורף חזק של זוחלי ים אחרים או דגים.

## בתרבות
זוחל ימי זה הופיע בסדרה מפלצות ים ובמשחק פארק היורה 3: בניית פארק.

## קישורים חיצוניים

קטגוריה:בעלי חיים שתוארו ב-1868
קטגוריה:טקסונים שתוארו בידי ג'וזף ליידי
קטגוריה:איכתיוזאוריה
קטגוריה:בעלי חיים שחיו בטריאס תיכון באמריקה הצפונית
הדיוויזיה ה-58 (ורמאכט)

**הדיוויזיה ה-58** הייתה דיוויזיה של הוורמכאט במהלך מלחמת העולם השנייה. הדיוויזיה לחמה בקרב על צרפת, ובקרבות החזית המזרחית.

## היסטוריה
הדיוויזיה הוקמה ב-26 באוגוסט 1939 בזמן הגיוס קודם מלחמת העולם השנייה, והועמדה תחת פיקוד איוואן הונרט. במהלך המערכה בפולין שהתה הדיוויזיה בחזית המערבית בעתודת הארמייה החמישית, ובמהלך המערכה על צרפת לחמה הדיוויזיה כחלק מהקורפוס ה-23, ולאחר מכן במסגרת הקורפוס ה-7 במסגרת הארמייה ה-16. במהלך מבצע ברברוסה לחמה הדיוויזיה כחלק מהקורפוס ה-38 במסגרת הארמייה ה-18, ולאחר מכן השתתפה במצור על לנינגרד.

הדיוויזיה לחמה בגזרה הצפונית ברוב המלחמה, ובאפריל 1945 הועברה לפרוסיה המזרחית, שם לחמה כחלק מארמיית מזרח פרוסיה עד תום המלחמה.

## מפקדים

## קישורים חיצוניים
* אודות הדיוויזיה באתר lexikon-der-wehrmacht

58
פטיינוזאורוס

**פטיינוזאורוס** (שם מדעי: *Peteinosaurus*) הוא סוג של פטרוזאור קטן שחי בטריאס העליון לפני 210–221 מיליון שנה. היצור ידוע מ-3 שלדים שהתגלו באיטליה.

זה היה מהמוקדמים ומהקטנים שבפטרוזאורים. מוטת כנפיו הגיע רק ל-60 ס"מ ובמשקלו הוא היה קטן משחרור. היה לו זנב ארוך, כנפי עור ולסת קטנה מלאה שיניים דמויות מחט. הוא היה מותאם לתפיסת חרקים מעופפים והיה לו מפרק גמיש שאפשר לו לסובב את קרום הכנף כלפי מטה, כמו עטלף.

ייתכן שגופו כוסה בשיער וכך שמר על בידוד. מבנה טפריו עזר לו לטפס על עצים בדרך שהמינים הגדולים יותר לא יכלו.

## בתרבות
הפטיינוזאורוס מופיע בסדרה "ללכת עם דינוזאורים" בפרק הראשון שם הוא צד חרקים כמו שפיריות. הוא מופיע גם בסדרה "מפלצות ים" גם בפרק הראשון, שם הוא בהופעה קצרה.

## קישורים חיצוניים

קטגוריה:דימורפודונים
קטגוריה:פטרוזאורים שחיו בטריאס
קטגוריה:בעלי חיים שחיו בטריאס עליון באירופה
קטגוריה:מאובני טקסונים שתוארו ב-1978
קטגוריה:איטליה: מאובנים
זאורופטריגיים

[ממוזער|[קאיווקיה]]
**זאורופטריגיים** (שם מדעי: Sauropterygia) היא קבוצה גדולה של זוחלים ימיים שחיו בעידן המזוזואיקון לאורך הטריאס, היורה והקרטיקון.

יצורים אלה כללו את הגדולים שבזוחלי הים מכל הזמנים והגדול שבהם היה הפליוזאורוס שהגיע לאורך 15 מטרים ולמשקל 45 טון. המפותחים שבהם היו הפלזיוזאורים שהיו בעלי סנפירים רחבים וגופים גדולים. אחרים כמו הנותוזאורוס דמו יותר לאריות ים או ללוטרות וחיו על היבשה ועל המים באותו אופן.

הזאורופטריגיים היו טורפים מהירים, שניזונו בעיקר מדגים אך חלקם דווקא הסתגלו לאכילת רכיכות.

## מיון
******סוג Atopodentatus
*קבוצה Placodontiformes
**סדרה פלקדונטים (Placodontia)
*****משפחה Cyamodontidae
*****משפחה הנודוסיים (Henodontidae)
*****משפחה Paraplacodontidae
*****משפחה Placochelyidae
*****משפחה Placodontidae
*קבוצה Eosauropterygia
**קבוצה Pistosauroidea
*****משפחה Corosauridae
*****משפחה Cymatosauridae
***קבוצה Pistosauria
****סדרה פלזיוזאוריה (Plesiosauria)
****סדרה נותוזאוראים (Nothosauria)
*****תת-סדרה Pachypleurosauria
*****משפחה Keichousauridae
*****משפחה Pachypleurosauridae
*****משפחה Pistosauridae

## קישורים חיצוניים

* 

*
קטגוריה:בעלי חיים שתוארו ב-1860
קטגוריה:טקסונים שתוארו בידי ריצ'רד אוון
נמל פיראוס

**נמל פיראוס** (ביוונית: **Λιμάνι του Πειραιά**) הוא נמל יווני השוכן לחופי הים התיכון בעיר פיראוס, והוא הנמל הגדול ביוון, התשיעי בגודלו באירופה (2016), נמל הנוסעים העמוס באירופה  ובין הנמלים הגדולים סביב הים התיכון.

הנמל מהווה אתר ארכאולוגי חשוב, ולאורך ההיסטוריה שלו הוא היה חלק מהותי ומשפיע בהיסטוריה של אתונה ושל יוון, מבחינה אסטרטגית וכלכלית.

בעקבות המשבר הכלכלי ביוון בשנת 2008, חברת הספנות הממשלתית הסינית קוסקו חכרה את הנמל ולאחר מספר שנים, בשנת 2016, רכשה חברת קוסקו את הנמל לצמיתות תמורת כמיליארד יורו

## היסטוריה

עד ל-3,000 שנים לפני זמננו הייתה פיראוס אי, אך תאריך חיבורה מדויק ליבשת אינו ידוע. פיראוס יושבה לראשונה במאה ה-26 לפנה"ס. במאה ה-6 לפנה"ס בוצרה העיר בידי היפיאס, טיראן אתונה, ובשנת 507 לפנה"ס הפך קלייסתנס את העיר לחלק מאתונה מבחינה מנהלתית.

## לקריאה נוספת
* 
* 

## קישורים חיצוניים

* 

## הערות שוליים

פיראוס
קטגוריה:פיראוס
פיראוס
קטגוריה:יוון: תחבורה
פרקש פנט

**פרקש "לופו" פנט** (ברומנית: **Paneth Farkaș**; 17 במרץ/23 במרץ 1917 – 23 ביוני 2009) היה טניסאי שולחן יהודי-רומני וניצול שואה. סגן אלוף עולם בטורניר לקבוצות (פראג 1936), 9 פעמים אלוף רומניה בזוגות ובזוגות מעורבים ומספר פעמים סגן-אלוף רומניה ביחידים ומאמן טניס שולחן.

## ביוגרפיה
פנט נולד בקלוז'-נאפוקה, ילד רביעי למשפחת רבנים ידועה בטרנסילבניה, אז חלק מן האימפריה האוסטרו-הונגרית. אחד מאבות אבותיו היה הרב יחזקאל פנט (1783 - 1845). מכיוון שהוריו לא יכלו לשלם עבור השכלתו, הוא עבד כשוליה אצל סנדלר. בהיותו בן אחת עשרה החל לשחק טניס שולחן בחצר בית הוריו, שם התגלה והוזמן לאגודת הספורט הגיבור קלוז'.

באליפות העולם שנערכה בפראג, צ'כוסלובקיה בשנת 1936 זכה פנט במדליית כסף קבוצתית, ביחד עם מרין וסילה-גולדברגר וויקטור ולאדון. בטורניר קבעו פנט ויריבו היהודי-פולני אלויזי ארליך שיא עולם באורך של נקודת מערכה. הנקודה ארכה כשעתיים ו-12 דקות, ולאחר 70 דקות התוצאה הייתה עדיין 0-0. במהלך שעתיים אלו, עבר הכדור 12,000 פעמים מעל הרשת, כשבסיומם ניצח ארליך בנקודה זו. בזמן המשחק, נאלץ השופט להתחלף עקב כאבים עזים בצוואר. ארליך עצמו זכה בתואר סגן אלוף העולם.

פנט אימן טניס שולחן במועדון בקלוז'-נאפוקה ומספר פעמים את הנבחרת הלאומית של רומניה ובין יתר השחקנים שאימן היו: אנג'ליקה רוזיאנו, מריה אלכסנדרו (אלופת עולם) ועוד. שחקניו זכו ב-16 מדליות זהב באליפויות העולם וב-32 תארים באליפות אירופה לבוגרים ונוער. הקבוצה שאימן זכתה 5 פעמים בתואר אליפות אירופה לקבוצות.

בשנת 1939 הוא נישא לאתלטית אדית הולנדר. בתקופת מלחמת העולם השנייה בדרך למחנות הריכוז, הוא הצליח לברוח פעמיים מהרכבות לאושוויץ, אך נתפס. ב-25 בנובמבר 1942 הוא נשלח למחנה עבודת כפייה בבאיה מארה, בצפון מערב רומניה, שם עבד בבניית כביש. 85 אחוז מתוך 15 אלף היהודים שגרו בעיר נרצחו. ב-3 בדצמבר אותה שנה הוא נלקח לעבודות כפייה באוקראינה, לחזית המזרחית. ב-15 באוקטובר 1943 נשלח לקרקוב, שם עבד במפעל לייצור כדורים. הוא הצליח לברוח מהרכבת שהובילה לאושוויץ, אך נתפס והבין שרוב בני משפחתו כבר נשלחו למחנה הריכוז. כעבור מספר ימים נכלא וב-15 ביוני 1944 הובא לגטו נירג'האזה והצליח לברוח שוב מהרכבת שהובילה לאושוויץ. הוא חי כחודש בשם בדוי בפרשוב עד שנתפס על ידי האס. אס בברטיסלבה ונשלח לאושוויץ. מאחר שדיבר 5 שפות הוא הציג את עצמו כמאמן טניס שולחן וקיבל תפקיד לשרת קצין אס. אס שעזר לו לחזור לברטיסלבה ומשם הוא נמלט לבודפשט, אך נתפס שוב. הוא ברח בקלטי פאייאודבר והגיע לשגרירות שוודיה שם קיבל הגנה מראול ולנברג. ב-21 בינואר 1945 הוא שוחרר. רעייתו של פנט מצאה את מותה באושוויץ.

פנט היה נושא לסרט תיעודי של סטיבן ספילברג על חיי היהודים במלחמת העולם השנייה.

## קישורים חיצוניים

* 
* 

קטגוריה:יהודים רומנים
קטגוריה:משפחת פנט
קטגוריה:שחקני טניס שולחן רומנים
קטגוריה:שחקני טניס שולחן יהודים
קטגוריה:ניצולי השואה: רומניה
קטגוריה:ספורטאים יהודים בשואה
קטגוריה:יהודים שהוצלו בשואה על ידי חסידי אומות עולם
קטגוריה:יהודים אוסטרו-הונגרים
קטגוריה:רומנים שנולדו ב-1917
קטגוריה:רומנים שנפטרו ב-2009
בותריולפיס

**בותריולפיס** (שם מדעי: *Bothriolepis*) הוא סוג דג קדום שחי בתקופת הדבון בים. הוא קרוב רחוק של הדג הענקי דנקליאוסטיוס וכמותו שייך לסדרת בעלי שריון. מאובני יצורים אלה היו הקדומים והנפוצים ביותר בסדרתו. 

לדג מוזר זה היה גוף שטוח עטוי בשריון חזק, עיניים קטנות ופה קטן שנמצא בחלק התחתון של גופו וכמעט ולא נראה. ליצור לא היו סנפירי גב או שת והזנב היה עשוי אונה אחת, אך היו לו שני סנפירי חזה. אורכו הגיע עד מטר אחד, אך רוב המינים היו קרובים לאורך 30 ס"מ. ככל הנראה לא היה טורף אלא מסנן רקבוביות מקרקעית החופים והמים המתוקים של הדבון. שריונו החזק הגן עליו מטורפים אחרים.

בסוג זה היו כ-60 מינים מגוונים שהיו נפוצים בכל העולם ובעיקר באסיה, אוסטרליה, אירופה ואמריקה.

## קישורים חיצוניים

* 

קטגוריה:בעלי חיים שתוארו ב-1840
קטגוריה:טקסונים שתוארו בידי קארל אייכוואלד
קטגוריה:בעלי שריון
קטגוריה:בעלי חיים שחיו בדבון באסיה
קטגוריה:בעלי חיים שחיו בדבון באוקיאניה
קטגוריה:בעלי חיים שחיו בדבון באמריקה הצפונית
קטגוריה:מאובני טקסונים שתוארו ב-1840
ארסינואיתריום

**ארסינואיתריום** (שם מדעי: *Arsinoitherium*; מילולית: "הבהמה של המלכה ארסינואי") הוא סוג של יונק נכחד שנראה כמו קרנף אך למעשה היה קרוב רחוק של הפיל בקבוצת האפרותריה. הוא חי בתקופת האאוקן, לפני 36-30 מיליון שנה, אך המין *A. giganteum* שנמצא באתיופיה תוארך לתקופה של 27 מיליון שנה.

## מאפיינים
יצור זה דמה בצורתו לקרנף והגיע לאורך של 3 מטר, גובה של 1.75 מטר בכתפיו, ושקל עד 2 טונות. היו לו זוג קרניים ענקיות מעל המצח וזוג נוסף קטן בהרבה מעל העיניים, לסתות קצרות עם שיניים לא-מפותחות, וגוף מגושם. הרגליים והירך דמו בצורתם לאלה של פילים, כך שיצור זה היה קרוב אליהם.

הארסינואיתריום חי בצפון אפריקה הקדומה ביערות גשם ובביצות מנגרובים סמוך לחופים. הוא היה צמחוני, אך לא התמחה באכילת עשב אלא בתלישת עלים ופירות. יצור זה שחה הרבה מזמנו במים כמו היפופוטם.

## בתרבות
יונק זה הופיע בסדרות פלאווורלד ומפלצות ים.

## קישורים חיצוניים

ימין|ממוזער|דגם של ארסינואיתריום

קטגוריה:בעלי חיים שתוארו ב-1902
קטגוריה:ערכים שבהם מתאר הטקסון אינו מתאים
קטגוריה:אמבריתופודיים
קטגוריה:מגה-פאונה של הפלאוגן באפריקה
קטגוריה:יונקים שחיו באאוקן באפריקה
קטגוריה:יונקים שחיו באוליגוקן באפריקה
קטגוריה:מצרים: מאובנים
קטגוריה:מאובני טקסונים שתוארו ב-1902
אלכסנדר טשאייב

**אלכסנדר טשאייב** (נולד ב-23 ביוני 1994, מוסקבה) הוא כדורגלן עבר רוסי, ששיחק בעמדת הקשר.

## קריירה
### במועדונים
מגיל שלוש עד שמונה עסק בהתעמלות מכשירים. לאחר מכן עבר למחלקת הכדורגל שם מועדון טרודוביה רזרבי וכעבור כמה חודשים הגיע לבית הספר לכדורגל של לוקומוטיב מוסקבה. לאחר שטשאייב לא הצליח לפרוץ להרכב הקבוצה הבוגרת, הוא עבר לבית הספר של מועדון "מוסקבה". לאחר שנה, "מוסקבה" פורקה וטשאייב הגיע לאקדמיה של דינמו.

במהלך מחנה החורף ב-2014 בפעם הראשונה צורף לאימוני הקבוצה הבוגרת. לפני תחילתה של עונת 2014/15 במחנה אימונים באוסטריה נטל חלק במספר משחקי ידידות. בתחילת העונה צורף כחבר סגל ועשה את הופעת הבכורה שלו ב-11 בדצמבר 2014, במחזור הששי של שלב הבתים של הליגה האירופית כשעלה כמחליף בתוספת הזמן במקום באלאז' ג'וג'אק.

ביולי 2018 חתם בספרטק מוסקבה. בספטמבר 2019 הושאל לרובין קאזאן עד לסיום העונה ולאחר מכן שיחק במדי קבוצת המילואים של ספרטק. ביוני 2021 חתם ברוטור וולגוגרד מליגת המשנה הרוסית בכדורגל.
### בנבחרת
ב-2014 הוא שיחק שלושה משחקים עבור נבחרת הנוער של רוסיה עד גיל 19.

## סטטיסטיקה

## הישגים
**קבוצתיים**
* **דינמו (מוסקבה)**
** אלופת ליגת המשנה הרוסית: 2016/17.

## קישורים חיצוניים

קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני דינמו מוסקבה
קטגוריה:כדורגלני ספרטק מוסקבה
קטגוריה:כדורגלני רובין קאזאן
קטגוריה:כדורגלני רוטור וולגוגרד
קטגוריה:כדורגלני אלניה ולדיקווקז
קטגוריה:רוסים שנולדו ב-1994
רומן פטרוביץ', נסיך רוסיה

**רומן פטרוביץ', נסיך רוסיה** (ברוסית: **Роман Петрович Романов**; 17 באוקטובר 1896 - 23 באוקטובר 1978), היה נכדו של הנסיך הגדול ניקולאי ניקולאייביץ' האב ואביו של ניקולאי רומנוביץ' רומנוב, הטוען לראשות שושלת המלוכה של בית רומנוב ולכתר הצאר הרוסי.

## ביוגרפיה
רומן נולד ב-17 באוקטובר 1896 בסנקט פטרבורג שהשתייכה לאימפריה הרוסית, לפיוטר ניקולאייביץ', הנסיך הגדול של רוסיה - נכדו של ניקולאי הראשון, קיסר רוסיה, ולמיליצה, נסיכת מונטנגרו, בתם של ניקולה הראשון, מלך מונטנגרו ומילנה ווקוטיץ'.

בשנת 1916 סיים רומן את האקדמיה להנדסה בקייב, ולאחר מכן הוצב ברגימנט בזירת הקווקז. לאחר המהפכה הרוסית נעצר רומן על ידי הבולשביקים והושם במעצר ליד סבסטופול. במרץ 1918 רוסיה חתמה על הסכם הפסקת נשק עם גרמניה והכוחות הגרמניים שחררו את חברי משפחת המלוכה. באפריל 1919 עזב רומן את חצי האי קרים יחד עם הקיסרית האלמנה מריה פיודורובנה ובני משפחה אחרים, על גבי הסיירת הבריטית מרלברו.

ב-16 בנובמבר 1921 התחתן פיוטר עם הרוזנת פרסקוביה דמיטרייבה שרמטייבה, בתם של הרוזן דמיטרי סרגייביץ' שרמטייב והרוזנת אירינה אילריונובנה וורונטסוב-דשקוב, ממנה נולדו לו שני בנים. בשנת 1936 עברו רומן ומשפחתו להתגורר באיטליה, אולם בשנת 1941 סירב לקבל את כתר מונטנגרו שהוצע לו על ידי איטליה הפשיסטית. בשנת 1946 הפכה איטליה לרפובליקה, ובעקבות כך נאלצו רומן ומשפחתו לעזוב את איטליה, ובשל כך הם עברו להתגורר במצרים, שם הלכו בניו ניקולאי ודימיטרי לעבודה, הבכור עסק במכירת טבק, והצעיר עבד במפעל הרכב של פורד.

בשנת 1954 חזרו רומן ומשפחתו לאיטליה, שם הוא החל לכתוב זיכרונות, ולנהל התכתבות נרחבת עם קרובי משפחה מפוזרים ברחבי העולם. הנסיך רומן פטרוביץ' תכנן לכתוב שני ספרים, האחד על חייו לפני המהפכה והשני על חייו בגלות. אבל התוכניות שלו לא התגשמו, הוא הצליח לסיים רק את החלק הראשון, אשר יצא לאור רק בשנת 1991.

דבר חשוב נוסף בחייו של רומן היה הקמת "איגוד בני משפחת רומנוב", ארגון שמטרתו לחזק את הקשר בין צאצאי בית רומנוב. באמצע שנות ה-70 הוא החל לשים לב לכך שהיחסים בין בני המשפחה החלו להיחלש, רבים, כתוצאה מהגירה, לא היו רק במדינות שונות, אלא גם ביבשות שונות. כפי שציין בנו הצעיר של רומן - דימיטרי רומנוביץ, "בבוקר ישב אבי לעיתים קרובות ליד מכונת הכתיבה רמינגטון וכתב לקרובים, לפעמים 5-6 מכתבים ביום". במאמציו של רומן פטרוביץ' שוחזרו הקשרים בין בני המשפחה.

ב-23 באוקטובר 1978 מת רומן ברומא, ובשנת 1980 מתה גם אשתו הרוזנת פרסקוביה דמיטרייבה שרמטייבה.

## משפחתו
ב-16 בנובמבר 1921 התחתן פיוטר עם הרוזנת פרסקוביה דמיטרייבה שרמטייבה, בתם של הרוזן דמיטרי סרגייביץ' שרמטייב והרוזנת אירינה אילריונובנה וורונטסוב-דשקוב, ממנה נולדו לו שני בנים:
* ניקולאי רומנוביץ', נסיך רוסיה (1922–2014)
* דמיטרי רומנוביץ', נסיך רוסיה (1926–2016)

## אילן יוחסין

## קישורים חיצוניים

* 

קטגוריה:שושלת רומנוב
קטגוריה:אנשי צבא רוסים במלחמת העולם הראשונה
קטגוריה:מעוטרי עיטור אנדריי הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מהגרים מרוסיה לצרפת
קטגוריה:רוסים שנולדו ב-1896
קטגוריה:נפטרים ב-1978
Far (אלבום)

**Far** (מאנגלית: **רחוק**)** **הוא אלבום האולפן החמישי של הזמרת וכותבת השירים האמריקאית רג'ינה ספקטור, שהוצא לאור באירופה דרך חברת ההקלטות Sire Records ב-22 ביוני 2009, ובצפון אמריקה ב-23 ביוני 2009. הסינגל הראשון של האלבום, "Laughing With", הועלה לעמוד המייספייס של ספקטור ב-8 במאי ושוחרר גם להורדה דיגיטלית ב-18 במאי בארצות הברית ובחלקים באירופה. יחד עם הבי-סייד "Blue Lips". שני סרטונים ויראליים ל-"Dance Anthem of the 80s" ו-"Eet" הועלו גם הם לחשבון המייספייס של ספקטור. הקליפ הרשמי לשיר "Laughing With" יצא ב-iTunes ב-26 במאי 2009. מהדורה מיוחדת של האלבום שוחררה עם שתי רצועות בונוס ו-DVD, הכולל ארבעה קליפי מוזיקה.

ספקטור החליטה לעבוד עם מספר מפיקים על האלבום. היא השוותה את חיבור האלבום ללקיחת קורס, ועקב כך, היא רצתה לקחת מספר "פרופסורים". הבולטים ביותר מהמפיקים כוללים את דייוויד קאנה, שהפיק את האלבום האחרון שלה Begin to Hope, ג'ף לין, חבר לשעבר של Electric Light Orchestra והטרוולינג וילבריס. למרות שללין יש רקע מוזיקלי רחב, ספקטור לא ידעה על עבודתו ועברו כאשר פגשה אותו במקור.

"השירים של רג'ינה הם כמו ספרות," אמר לין, שבדרך כלל לא עובד עם אמנים חדשים, אבל אמר כי קלטות הדמו של ספקטור סחפו אותו. "זה פוגע בך ישר בפנים כמה שזה גאוני," הוא אמר. לין הפיק ארבעה שירים עבור האלבום.

## רשימת שירים

## ביקורת

דויד בוון כתב במגזין המוזיקה Spin, על ספקטור בשיר "The Calculation", כי היא "מגרגרת תרחיש של אהבה וכאב שמתנגנת בנישת ארוחת הבוקר...". אן פוורס מלוס אנג'לס טיימס כתבה על השיר "Eet": "זה לא רק חמוד". מליסה מארז ממגזין אנטרטיינמנט ויקלי שיבחה את אופיו המשוגע של האלבום. היא אמרה כי ב-"Folding Chair", ספקטור "פשוטו כמשמעו שרה כמו דולפין", וש-"Wallet" הוא "השיר הטוב ביותר אי פעם שנכתב בהשראת כרטיס בלוקבסטר." ג'ון דולן ממגזין המוזיקה רולינג סטון כתב כי "Laughing With" הוא שיר ש-"מסתיים בהתרסקות של שיגעון קיומי על רקע קצב עדין וצ'לו מייבב". אמילי מאקיי ממגזין המוזיקה NME כתבה כי ל-"Human of the Year" יש "את היהירות האופיינית של ספקטור" וכי "קולה יוצא הדופן והאמיץ משמש כקורת גג לאלו הסובלים משברון לב."
ג'יימס סקינר ממגזין המוזיקה Insounds כתב על השיר "Genius Next Door": "נרטיב גותי סוער המגיע עם כל היופי חוצה העולמות של סיפורו של הרוקי מורקמי." האלבום אינו שואף "לרעיונות מעל מעמדו" ואינו "מתרפס בחיפוש אחר אחדות".

ג'רמי בלאקלו מ-*Access Hollywood* כתב כי האלבום "בעל קול קיצי, מרגיע ונפלא". קרלי לואיס מהעיתון The cord כתבה: "ספקטור מספקת סיפורים קודרים ומבולבלים, שאליהם מתווספים תווי פסנתר איטיים ורדופים היכולים בקלות ללוות סרט אימה".

האלבום קיבל דירוג של 74 באתר Metacritic, אשר מעיד על "ביקורות חיוביות באופן כללי".

## קליפים מוזיקליים
ארבעה קליפים פורסמו, וניתן לצפות בהם בחשבון המייספייס של ספקטור. הסרטונים כולם הם בבימויה של אדריה פטי, ביתו של טום פטי, בנוסף הם זמינים גם ב-DVD בונוס הכולל גרסת דלוקס של האלבום.

השירים שפורסם להם קליפ מוזיקלי:

* "Laughing With"
* "Eet"
* "Dance Anthem of the '80s"
* "Man of a Thousand Faces"

## מיקומי שיא
Far נכנס למצעד האלבומים הבריטי הרשמי במקום 30. בנוסף, הוא מכר 50,000 עותקים בשבוע הראשון להוצאתו ונכנס לבילבורד 200 במקום 3. במצעד האלבומים הקנדי, Far הגיע למקום 16. האלבום כיכב במשך 19 שבועות בבילבורד 200.

## קישורים חיצוניים

## הערות שוליים

קטגוריה:אלבומי רג'ינה ספקטור
קטגוריה:אלבומים באנגלית
קטגוריה:אלבומים שהופקו על ידי ג'קנייף לי
קטגוריה:אלבומי אינדי רוק
קטגוריה:אלבומי חברת סייר רקורדס
אודובנוצטופס

ממוזער|מאובן של אודובנוצטופס
**אודובנוצטופס** (שם מדעי: *Odobenocetops*; מילולית: "לווייתן שהולך על שיניו" או "לווייתן ניבתני") הוא סוג לווייתן שנכחד וחי בתקופת המיוקן עד הפליוקן לפני 7.2-3.6 מיליון שנה במימי חופה המערבי של אמריקה הדרומית בארגנטינה ופרו.
## מאפיינים
יצור זה היה לווייתן שיניים מעל-משפחת הדולפינים והיה קרובם הרחוק של החדשן והלבנתן. הוא הגיע לאורך של 2.5 מטרים ושקל בין 150 ל-650 ק"ג. הוא מזוהה בעיקר עם זוג חטיו אשר דמו לניבי ניבתן ובלטו משני צידי פיו. נמצאו כמה מאובנים בהם היה חט אחד היה ארוך מחברו. ללווייתן היה צוואר חזק וחוטם גדול.

משערים שמבנה ראשו עזר לו לחפור בקרקעית הים ולאתר צדפות ושאר רכיכות, אותם היה שולה בעזרת לשונו הגדולה.

לא ברור לגמרי מה היה תפקיד החטים אך חוקרים סבורים שהם דומים לחטי החדשן המשמשים כאיבר חושי, דרכו מזהה הלווייתן יצורים בקרבתו. ייתכן כי הזכרים השתמשו בו בקרבות ביניהם על הנקבות. אם ההסבר השני נכון, לנקבות היו חטים קטנים בהרבה אם בכלל (למרות הדמיון בין החדשן לאודובנוצטופס והקרבה המשפחתית סבורים כי מדובר בתהליך של אבולוציה מתכנסת).

סברה נוספת היא שהחטים עזרו ללווייתן ללכוד רכיכות בדומה לניבי הניבתן, איתם הוא שובר או שולף את הרכיכה מהקונכייה, ובדומה למקור השלצדף.

## בתרבות
לוויתן זה הופיע בסדרה מפלצות ים.

## קישורים חיצוניים

קטגוריה:לווייתני שיניים
קטגוריה:יונקים שחיו בנאוגן באמריקה הדרומית
קטגוריה:לווייתנים שחיו בנאוגן
קטגוריה:מאובני טקסונים שתוארו ב-1993
קטגוריה:פרו: מאובנים
מיליצה, נסיכת מונטנגרו

**מיליצה, נסיכת מונטנגרו** (במונטנגרית: **Милица Савојска**; 14 ביולי 1866 - 5 בספטמבר 1951), הייתה בתו של ניקולה הראשון, מלך מונטנגרו ואשתו של פיוטר ניקולאייביץ', הנסיך הגדול של רוסיה.

## ביוגרפיה
מיליצה נולדה ב-14 ביולי 1866 בצטיניה, לניקולה הראשון, מלך מונטנגרו ולמילנה ווקוטיץ', בתם של פטר ווקוטיץ' וילנה ווקוטיץ'. בילדותה נשלחה מיליצה יחד עם אחיותיה אנסטסיה, מריה ואלנה לרוסיה לצורך חינוכם, וב-26 ביולי 1889 התחתנה מיליצה עם פיוטר ניקולאייביץ', הנסיך הגדול של רוסיה, ממנו נולדו לה 4 ילדים. בשנת 1907 התחתן אחיו של בעלה ניקולאי עם אחות אשתו אנסטסיה, נסיכת מונטנגרו, ושני הזוגות ביחד היו בעלי השפעה חברתית רבה בחצר הקיסרית הרוסית, ואף היו מידידיו של רספוטין. בשנת 1909 הסתכסכו מיליצה ואנסטסיה עם רספוטין, ומאז הפכו לאויביו והיו מגדולי רודפיו.

לאחר המהפכה הרוסית נעצר בעלה פיוטר על ידי הבולשביקים והושם במעצר ליד סבסטופול, אולם במרץ 1918 רוסיה חתמה על הסכם הפסקת נשק עם גרמניה, והכוחות הגרמניים שחררו את חברי משפחת המלוכה. באפריל 1919 עזבו פיוטר ומיליצה את חצי האי קרים יחד עם הקיסרית האלמנה מריה פיודורובנה ובני משפחה אחרים, על גבי הסיירת הבריטית מרלברו. מריה ופיוטר יחד עם גיסה ניקולאי התגוררו ביחד בדרום איטליה, ולאחר מכן בצרפת, שם מת פיוטר באחוזת המשפחה באנטיב בשנת 1931.

לאחר מותו עברה מיליצה להתגורר באיטליה לצד אחותה אלנה, נסיכת מונטנגרו ובעלה ויטוריו אמנואלה השלישי, מלך איטליה, אולם לאחר הפיכת איטליה לרפובליקה עזבה מיליצה את איטליה יחד עם בני משפחתה, ועברה להתגורר באלכסנדריה שבמצרים, שם מתה ב-5 בספטמבר 1951.

## משפחתה
ב-26 ביולי 1889 התחתנה מיליצה עם פיוטר ניקולאייביץ', הנסיך הגדול של רוסיה, ממנו נולדו לה 4 ילדים:
* מרינה פטרובנה, נסיכת רוסיה (1892–1981)
* רומן פטרוביץ', נסיך רוסיה (1896–1978)
* נדג'דה פטרובנה, נסיכת רוסיה (1898–1988)
* סופיה פטרובנה, נסיכת רוסיה (1898)

## אילן יוחסין

## קישורים חיצוניים

* 

קטגוריה:נסיכות
קטגוריה:ילידות 1866
קטגוריה:נשות אצולה מונטנגריות
קטגוריה:נפטרות ב-1951
צטותריום

**צֶטוֹתֶריום** (שם מדעי: *Cetotherium*; משמעות השם: "לווייתן בהמה") הוא לווייתן נכחד שחי בתקופות המיוקן והפליוקן והיה קרוב משפחתה של הבלנית, הקטנה בלווייתני מזיפות הקיימים וכנראה גם הקדומה שבהם.

לווייתן זה הגיע לאורך של 14 מטרים ושקל עד חמש טונות. הוא היה מראשוני לווייתני המזיפות וקרוב של הבלנית שחיה במימי אנטארקטיקה, אף שהיו לו כמה מאפיינים של לווייתנים אפורים ושל לווייתני ענק. הוא ניזון מיצורים קטנים כמו קריל באמצעות סינון במזיפותיו.

מאובניו נמצאו בקליפורניה, רוסיה ואירופה. על אף גודלו שימש הצטותריום כמזון לטורפי העל של תקופתו: הכריש הענק מגלודון ולווייתן מלווילי, שהיה קרוב משפחה של הראשתן המודרני.

כל הלווייתנים מסוג זה נכחדו עד סוף תקופת הפליוקן.

## בתרבות
לוויתן זה מופיע בסדרה מפלצות ים שם נראה פרט אחד שנטרף על ידי מגלודון.

## קישורים חיצוניים

קטגוריה:בלניים מפותחים
קטגוריה:לווייתנים שחיו בנאוגן
קטגוריה:מאובני טקסונים שתוארו ב-1843
מטריורינכוס

**מטריורינכוס** (שם מדעי: *Metriorhynchus*; משמעות השם: "חוטם בינוני") הוא סוג של זוחל נכחד מקבוצת דמויי תנינאים שחי בים בתור היורה לפני 155–167 מיליון שנה. נמצאו שני מינים שלו. המאובנים נמצאו בגרמניה, צרפת ובריטניה. מאובנים נוספים נמצאו באמריקה הדרומית ולא ברור אם הם שייכים לסוג זה.

## מאפיינים
יצור זה הגיע לאורך 3 מטרים והיה בעל מבנה גוף צר ומותאם למים יותר מהתנינים הקיימים. היו לו סנפירי חזה וסנפירי שת ארוכים וזנב בעל אונות. מבנה זה עזר לו לנוע במהירות במים אך עשה את גופו פגיע יותר לטורפים ענקיים. ליצור היו בלוטות מלח מפותחות, איתם הוא יכל לשתות מי-ים בלי להתייבש.

ליצור הייתה לסת צרה שדמתה ללסת הגביאל ובה שיניים חדות אך קטנות. מבנה הלסת עזר לו לנוע במהירות במרדף אחרי דגים ודיונונים אך עדיין היה חזק מספיק לפצח קונכיות של רכיכות ים כמו אמוניטים. הוא גיוון גם בנבלות, בזוחלי ים קטנים ממנו ואפילו בפטרוזאורים מנמיכי עוף.

## בתרבות
זוחל ימי זה מופיע בסדרה מפלצות ים שם הוא מוצג עם הכריש היבודוס כטורף של הדג הענקי לידסיכתיס.

## קישורים חיצוניים

[300px|מרכז|ממוזער|השוואת אורך של מטריורינכוס ושל [גיאוזאורוס]]

קטגוריה:בעלי חיים שתוארו ב-1832
קטגוריה:טקסונים שתוארו בידי כריסטיאן אריך הרמן פון מייר
קטגוריה:מטריורינכוסיים
קטגוריה:בעלי חיים שחיו ביורה באירופה
קטגוריה:מאובני טקסונים שתוארו ב-1830
מעבר אנארי

**מעבר אַנארי** (באנגלית: **Anare Pass**) הוא מעבר הרים רחב, מכוסה קרח, באנטארקטיקה. המעבר הוא הנקודה הגבוהה ביותר של הקרחונים בצידם הצפוני של הרי אנארי, והוא מפריד בין הרי אנייר להרי האדמירליות.

גובהו של המעבר 1,200 מטרים מעל פני הים.

## היסטוריה

המעבר מופה לראשונה על ידי הסקר הגאולוגי של ארצות הברית בהתבסס על סקרים, ועל תצלומי אוויר שבוצעו על ידי צי ארצות הברית בין השנים 1960–1962.

שמו של מעבר ההרים ניתן לו על ידי הוועדה המייעצת לשמות אנטארקטיים והוא נקרא על שם הרי אנארי הסמוכים.

## קישורים חיצוניים

* מעבר אנארי באתר הסקר הגאולוגי של ארצות הברית
* מעבר אנארי באתר הגאזט האנטארקטי של ממשלת אוסטרליה
* תצלום לוויין של מעבר אנארי
* מזג אוויר עדכני, ותחזית מזג אוויר עבור מעבר אנארי

## הערות שוליים

אנארי
קטגוריה:חוף פנל
קטגוריה:ערכים עם קואורדינטות
הליזאורוס

**הליזאורוס** (שם מדעי: *Halisaurus*; משמעות השם" לטאה של אוקיינוס") הוא זוחל ימי ממשפחת המוסזאוריים שחי בתקופת הקרטיקון שחי לפני 86.3-66 מיליון שנה. מאובני הזוחל נמצאו בארצות הברית ובמרוקו. בתחילה שרידיו נחשבו לשרידי דגים קדומים אך לאחר מחקרים הם התבררו כשרידי מוסזאור.

יצור זה הגיע לאורך 3-4 מ' והיה קטן יחסית למוסזאורים של תקופתו כמו המוסזאורוס והטילוזאורוס, למרות שהיו מינים קטנים יותר כמו הדאלאסוזאורוס. כמותם הוא היה טורף בעל גוף נחשי ולסתות חזקות מלאות שיניים.

יצור זה היה טורף שחי בימים רדודים וטרף מגוון יצורים לרבות דגים, כרישים קטנים, זוחלי ים אחרים ועופות ים. היצור לא יכל לעלות ליבשה וייתכן שהוא השריץ ולדות חיים בים.

זוחל ימי זה תואר ב-1869 על ידי החוקר האמריקאי עותניאל צ'ארלס מארש.

## בתרבות
זוחל ימי זה הופיע בסדרה מפלצות ים.

## קישורים חיצוניים

200px

קטגוריה:מוסזאוריים
קטגוריה:מוסזאורים שחיו באמריקה הצפונית
קטגוריה:מוסזאורים שחיו באפריקה
קטגוריה:מאובני טקסונים שתוארו ב-1869
מחפש שמיים

**"מחפש שמיים"** הוא האלבום השישי של המוזיקאי והזמר-יוצר הישראלי גבע אלון (והשני שהקליט בשפה העברית), שיצא במרץ 2018. על עיבודי השירים היו אחראים גבע עצמו וכן עמיר ג'נגו רוסיאנו, אסף רייז ואורי וינוקור.

גבע אלון הלחין וכתב את כל שירי האלבום, כשבחלקם השתתף בכתיבה עמיר לב.

## רשימת השירים באלבום
# אין פעם
# בא הביתה
# דניאל
# זה הזמן
# לילות קטנים
# אירופה
# את שם
# מחפש שמיים
# פורטוגל

## קרדיטים
*גבע אלון: שירה, גיטרות וקלידים, הפקה מוזיקלית
*עמיר ג'נגו רוסיאנו: בס ושירה
*אסף רייז: תופים ושירה
*ספי ציזלין: חצוצרה
*יאיר סלוצקי: טרומבון
*שלומי אלון: סקסופון

## קישורים חיצוניים
* 
*יוסי חרסונסקי: מחפש שמיים - ביקורת, באתר "חרסונסקי מיוסיק", מרץ 2018

קטגוריה:אלבומים בעברית
קטגוריה:אלבומי רוק ישראליים
זורקה, נסיכת מונטנגרו

**זורקה, נסיכת מונטנגרו** (בסרבית: **Љубица Петровић-Његош**; 23 בדצמבר 1864 - 16 במרץ 1890), הייתה בתו של ניקולה הראשון, מלך מונטנגרו ואשתו של פטר הראשון, מלך סרביה.

## ביוגרפיה
זורקה נולדה ב-23 בדצמבר 1864 בצטיניה, לניקולה הראשון, נסיך מונטנגרו ולמילנה ווקוטיץ', בתם של פטר ווקוטיץ' וילנה ווקוטיץ'. ב-1 באוגוסט 1883 התחתנה זורקה עם פטר קאראג'ורג'ביץ', נסיך סרביה, ממנו נולדו לה 5 ילדים. ב-16 במרץ 1890 מתה זורקה בבית הוריה בצטיניה, בעת שילדה את בנה אנדריו, שמת אף הוא זמן קצר לאחר הלידה.

בשנת 1903 נרצחו אלכסנדר הראשון, מלך סרביה מבית אוברנוביץ' ואשתו דראגה מאסין במהלך הפיכה צבאית, ובעלה פטר הוכתר כפטר הראשון, מלך סרביה. בשנת 1910 הכתיר אביה את עצמו כניקולה הראשון, מלך מונטנגרו, אולם הוא איבד את כסאו לאחר מלחמת העולם הראשונה לבעלה של זורקה - פטר, שהקים את ממלכת הסרבים, הקרואטים והסלובנים.

## משפחתה
ב-1 באוגוסט 1883 התחתנה זורקה עם פטר הראשון, מלך סרביה, ממנו נולדו לה 5 ילדים:
* ילנה, נסיכת סרביה (1884–1962), התחתנה עם יואן קוסטנטינוביץ', נסיך רוסיה.
* מילנה, נסיכת סרביה (1886–1887).
* דורג'ה, נסיך הכתר של סרביה (1887–1972), התחתן עם ראדמילה ראדוניץ'.
* אלכסנדר הראשון, מלך יוגוסלביה (1888–1934), התחתן עם מריה מרומניה, מלכת יוגוסלביה.
* אנדריו, נסיך סרביה (1890).

## אילן יוחסין

## קישורים חיצוניים

* 

קטגוריה:נסיכות
קטגוריה:ילידות 1864
קטגוריה:נשות אצולה מונטנגריות
קטגוריה:נפטרות ב-1890
קונסרבטוריון קריית ים

ממוזער|תזמורת כלי קשת
**קונסרבטוריון קריית ים** הוקם בשנת 1991 ביוזמתו של מוטי איינס וראש העיר דאז שמואל סיסו, במטרה להקים תזמורת נוער. הקונסרבטוריון הוא בית ספר מקצועי לנגינה בקרית ים.

## היסטוריה והישגים
בשנה הראשונה בקונסרבטוריון לימדו רק כלים השייכים לתזמורת כלי נשיפה: חצוצרה, טרומבון, קלרינט וסקסופון, וכלי הקשה. כעבור שנה נפתחה גם מחלקת כלי קשת: כינור, ויולה וצ'לו. יותר מאורח התווספו גם שיעורי פסנתר, גיטרה ופיתוח קול. כיום לומדים בקרית ים על כל כלי הנגינה, יש שיעורי העשרה בתורת המוזיקה, סולפג והרמוניה, ותולדות הספרות המוזיקלית. בנוסף גם ניתן ללמוד קומפוזיציה (הלחנה).

בקונסרבטוריון פועלות שלוש תזמורות כלי נשיפה, שתי תזמורות כלי קשת, שתי מקהלות והרכב ביג בנד. מזה מספר שנים הרחיב הקונסרבטוריון את פעילותו החינוכית והקים פרויקטים ללימודי מוזיקה בתוך בתי ספר בעיר, ובכך קירב תלמידים רבים יותר לחוויית עשיית המוזיקה.

ההרכבים הייצוגיים – תזמורת כלי נשיפה, כלי הקשת והמקהלה מרבים להופיע בכל חלקי הארץ, וגם מחוצה לה בקונצרטים, פסטיבלים ואירועי תרבות שונים. ישנם גם הרכבים קאמריים למיניהם המופיעים בטקסים עירוניים וקהילתיים.

שיעורי נגינה בקונסרבטוריון מתבססים על סגנונות מוזיקליים שונים ומגוונים: מוזיקה קלאסית, ג'אז, מוזיקה קלה ופולקלור.

את התלמידים המתקדמים מכין צוות מורים מקצועי ומנוסה בניהולו של רן נחום, שהחליף את מוטי איינס בשנים האחרונות, למבחני בגרות בנגינה, למבחנים למוזיקאי מצטיין, לימודים גבוהים וקרן התרבות אמריקה-ישראל.

בין בוגרי קונסרבטוריון קריית ים נמנים נגנים בתזמורות מקצועיות, סולנים, תזמורת צה"ל ואנשי אקדמיה. לבוגרי הקונסרבטוריון יש אפשרות לחזור לנגינה בתזמורת הבוגרים.

## קישורים חיצוניים

* 

## הערות שוליים

2018 04
קטגוריה:קריית ים: חינוך
קטגוריה:קריית ים: מבנים
קטגוריה:ישראל: בתי ספר למוזיקה
קטגוריה:מוסדות מוזיקליים בישראל
משולם בן משה מבדרש

**רבי משולם מ[[בזייה|בדרש]]** (~דתתק"כ, 1160 – דתתקצ"ח, 1238) היה מגדולי רבני פרובאנס בתחילת המאה ה-13, ומחבר 'ספר ההשלמה'.

## ביוגרפיה
רבי משולם נולד בלוניל בין השנים 1160- 1170. אביו רבי משה בן רבי יהודה היה מחכמי לוניל ומחבריו של הרז"ה, והיה חתן רבי משולם בן יעקב מלוניל. אביו היה רבו.
רוב ימיו גר בבדרש בה הקים ישיבה שמשכה תלמידים ממרחק. תיאור מפורט של הנעשה בישיבה נרשם בידי תלמידו רבי יצחק בן ידעיה.
חיבורו, ספר ההשלמה, נועד להשלים את דברי הרי"ף ולדון בדבריו, ועל שמו נקרא בעל ההשלמה. חיבר גם השגות על המשנה תורה לרמב"ם. היה מעורב בפולמוסים על חיבורי הרמב"ם ועל נשיא ברצלונה רבי אברהם אבן חסדאי, והגן עליהם מפני תוקפיהם. יצא כנגד הקבלה שהתחדשה בימיו וכתב עליה שהיא מינות וכפירה, ושרף ספרי קבלה.
נפטר בשנת 1238.

חיבורו על הרי"ף למסכת יבמות נדפס לצד הגמרא בש"ס וילנה תחת השם 'תוספות חד מקמאי', כיוון שהמדפיסים לא ידעו שזהו ספר ההשלמה, ושהוא מוסב על הרי"ף ולא על הגמרא.

## משפחתו
רבי יעקב בן אליהו די לאטיש היה חתנו ותלמידו, והוא אביו של רבי יצחק די לאטיש.

היה דודו ורבו של רבי מאיר בן שמעון המעילי, שמרבה להביא דבריו.

היה דודו ורבו של רבי שלמה בן משה מבדרש, ודרכו הוא מאבותיו של רבי מנחם המאירי.

## לקריאה נוספת
*ישראל מ. תא-שמע, **רבי זרחיה הלוי - בעל המאור ובני חוגו**, עמ' 168 - 172
* יהושע הורביץ, "ההשלמה" על הרי"ף למסכת ראש־השנה, הצופה, 26 בדצמבר 1965
* 

## קישורים חיצוניים
* 
* ההשלמה למסכת שבת
* ההשלמה למסכת עירובין
* ההשלמה למסכת פסחים
* ההשלמה למסכת פסחים ויומא
* ההשלמה למסכת סוכה
* ההשלמה למסכת ביצה
* ההשלמה למסכת ברכות תענית ומגילה
* ההשלמה למסכת מועד קטן
* ההשלמה למסכת יבמות - נדפס בש"ס וילנא בשם תוספות חד מקמאי
* ההשלמה לסדר נזיקין
* ההשלמה למסכת חולין
* 

## הערות שוליים

2018 04
קטגוריה:חכמי פרובנס
קטגוריה:מחברי ספרי הלכה: ראשונים
קטגוריה:נפטרים ב-1238
קטגוריה:יהודי פרובאנס במאה ה-12
קטגוריה:יהודי פרובאנס במאה ה-13
הרי אנארי

**הרי אַנָארִי** או **הרי אַנָארֶה** (באנגלית: **Anare Mountains**) הם קבוצת הרים גדולה המכוסה שלג בחוף הצפוני של ארץ ויקטוריה באנטארקטיקה, באזור חוף פנל בין כף ויליאמס לכף אדייר.

מצפון וממזרח הרים גובלים באוקיינוס השקט, ממערב ההרים גובלים בקרחון לילי, מדרום ההרים גובלים בקרחון רוברטסון, קרחון אבי, וקרחון דניסטון.

קרחון קריקבי, שאורכו 32 קילומטרים, מנכז את מרכז הרי אנייר, וזורם לכיוון צפון מערב, עד השפכו אל הים, 5 קילומטרים מכף נורת', צפונית למצוק ארתורסון בצפון ארץ ויקטוריה.

הר דלמני הוא אחד הפסגות של קבוצת הרים זו.
## היסטוריה
ההרים התגלו על ידי קפטן ג'יימס קלארק רוס בשנת 1841. הם צולמו בתצלומי אוויר על ידי צי ארצות הברית במהלך מבצע קפיצה גבוהה (בין השנים 1946–1947), ונסקרו על ידי הסקר הגאולוגי של ארצות הברית.
שמם של ההרים ניתן להם על ידי משלחת הסקר הגאולוגי האנטארקטי של ניו זילנד והם נקראים על שם משלחת החקר הלאומית האנטארקטית של אוסטרליה (Australian National Antarctic Research Expeditions) הנקראת בקיצור ANARE, אשר מיפתה את אזור החוף שסמוך להרים בשנת 1962.

## ראו גם
* מעבר אנארי

## לקריאה נוספת
• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA782&lpg=PA782&dq=%22Anare+Mountains%22&source=bl&ots=PEmllSsl_x&sig=nzv5wWGMzcqL3pcFC47iQnEP0zM&hl=en&sa=X&ved=0ahUKEwj0oKeu_a3aAhVGJFAKHfYyDcI4ChDoAQg-MAY#v=onepage&q=%22Anare%20Mountains%22&f=false The Transantarctic Mountains: Rocks, Ice, Meteorites and Water]**, P 123

## קישורים חיצוניים
* הרי אנארי באתר הסקר הגאולוגי של ארצות הברית
* הרי אנארי באתר הגאזט האנטארקטי של ממשלת אוסטרליה
* תצלום לוויין של הרי אנארי
* הרי אנארי באתר peakbagger
* תחזית מזג אוויר עדכנית להרי אנארי

## הערות שוליים

קטגוריה:חוף פנל
קטגוריה:ערכים עם קואורדינטות
אנארי
סקואליקורקס

**סקואליקורקס** (שם מדעי: *Squalicorax*; מילולית: "כריש עורב") הוא סוג של כריש נכחד שחי בים בקרטיקון העליון שבסוף עידן המזוזואיקון לפני 112-66 מיליון שנה. כריש זה היה קרוב משפחה של העמלץ הלבן והיה שייך לסדרתו - דמויי עמלץ. 

שיני כריש זה נמצאו בישראל 
## מאפיינים
כריש זה נמצא באורך 2-5 מטר והיה בעל שיניים גדולות, בעלות רכסים קטנים ומשוננות, שבצורתם הזכירו את שיני הכריש הטיגרי. שאר גופו דמה לגופם של דמויי העמלצים. שיניים אלה נמצאו באירופה, צפון אפריקה ואמריקה הצפונית.

הוא היה טורף על בתקופתו סמוך למים הרדודים אך גם אכל נבלות פה ושם, כפי שנראה היה ממאובן של הדרוזאור שעל עצמותיו התגלו סימני נשיכה מכריש זה, כנראה לאחר שטבע במים. הוא ניזון גם מצבי ים, מוסזאוריים קטנים, איכתיוזאוריים, עופות ים ודגים שונים. 

## בתרבות
*כריש זה מופיע בסדרה מפלצות ים של נייג'ל מארוון שם הוא טורף הספראורניס.
*הוא מופיע בסרט מפלצות ים שם הוא נטרף על ידי טילוזאורוס.
*בנוסף הוא מופיע בסדרה מהפכת הדינוזאורים שם הוא טורף טילוזאורים צעירים אך נטרף על ידי נקבה בוגרת.

## קישורים חיצוניים

קטגוריה:בעלי חיים שתוארו ב-1939
קטגוריה:טקסונים שתוארו בידי גילברט פרסי וויטליי
קטגוריה:דמויי עמלץ פרהיסטוריים
קטגוריה:בעלי חיים שחיו בקרטיקון עליון
קטגוריה:דמויי כריש מהמזוזואיקון
קטגוריה:מאובני טקסונים שתוארו ב-1939
דן מור

**דן מור** (נולד ב-5 בנובמבר 1974) הוא  שחקן טלוויזיה וקולנוע, שחקן עבר בכדורמים ומאמן אגרוף ישראלי.

## ביוגרפיה
נולד בתל אביב לעמי ולדוגמנית פינצ'י מור. שירת בצה"ל כספורטאי מצטיין וכמדריך ירי, והיה שחקן בנבחרת הכדור מים של ישראל. בעל תואר ראשון מאוניברסיטת תל אביב במדעי החיים-ביולוגיה. התגורר מספר שנים באוסטרליה שם היה בעל עסק ליהלומים וטבעות אירוסין ובמקביל התפרסם כשחקן טלוויזיה וקולנוע. כיום נשוי לרקדנית לאה ינאי ואב לשניים. מתגורר בתל אביב.

## קריירה

### טלוויזיה וסרטים ישראלים
הופעתו הראשונה בסדרת טלוויזיה בישראל הייתה בשנת 2011, בעונה הראשונה של הסדרה "אחת אפס אפס" ששודרה בערוץ 10, שם שיחק את אפי.

בשנת 2013 יצר עם אחיו את הסרט RENDEZVOUS ("מפגש") בו כיכב בתפקיד ראשי.

בשנת 2016 השתתף בסרט "אבינו" של מני יעיש שם שיחק את רוני היפה לצד מוריס כהן.

בשנת 2017 השתתף בעונה השנייה של סדרת הטלוויזיה "להיות איתה" שיצר אסי עזר לקשת, שם גילם את קלייב.

בשנת 2018 שיחק בתפקיד מרכזי בסדרה "בשבילה גיבורים עפים" של קשת, לצד נינט טייב ותומר קאפון. באותה השנה שיחק בסרט "קו 300 - הסיפור האמיתי" של יואב לימור. בסרט גילם את דמותו של עמר בר לב מפקד סיירת מטכ"ל. בהמשך אותה שנה השתתף בעונה הראשונה של נינג'ה ישראל VIP והגיע למקום השלישי.

בשנת 2019 החל לגלם את דמותו של הקטור רמון בסדרה הנוער "פוראבר", ושיחק בסרט הקולנוע "15 שנה", סרט ביכוריו של הבמאי והתסריטאי יובל הדדי. בהמשך אותה שנה השתתף בעונה השנייה של נינג'ה ישראל והגיע עד חצי הגמר.

בשנת 2021 גילם את יחיאל בסדרה "מלכת היופי של ירושלים" בYES, המבוססת על ספר בעל אותו שם של שרית ישי לוי. בשנת 2022, שיחק בתפקיד אורח בסדרה "צומת מילר", שיחק שם את ניסו הגנן.

### טלוויזיה וסרטים בחו"ל
בשנת 2009 שיחק בסרט האוסטרלי "Cedar Boys" בתפקיד דני.

בשנת 2010 הצטרף לעונה השלישית של הסדרה האוסטרלית עטורת הפרסים "Underbelly" בתפקיד דני כראם.

בשנת 2014 שיחק בתפקיד חוזר בסדרת הפשע האוסטרלית "Fat Tony & Co". 

בשנת 2015 שיחק במיני-סדרה האוסטרלית "Airlock", ובמיני-סדרה האמריקאית "להרוג את ישו", של ערוץ נשיונל ג'יאוגרפיק ומשודרת במספר מדינות בשירות של נטפליקס. במיני-סדרה הוא שיחק לצד קלסי גראמר ורופוס סוול ועמנואל שריקי ולצד שחקנים ישראלים כמו יוסף סוויד וריימונד אמסלם.

בשנת 2016 יצא באוסטרליה הסרט "Arrowhead" שם שיחק בתפקיד הראשי. הסרט גם שודר בנטפליקס האמריקאי תחת השם Alien Arrival וכן היה מועמד לפרס הסרט הטוב בפסטיבל הסרטים הבדיוניים של סידני.

בשנת 2017 שיחק בתור סמל תאצ'ר בסדרה האמריקאית "אקדמיית החממה" של נטפליקס, המבוססת על הסדרה הישראלית המצליחה "החממה" שנוצרה ונכתבה על ידי גיורא חמיצר. בנוסף, שיחק בסרט האוסטרלי "Bad Day in Belgrade". 

בשנת 2023 שיחק בסרט הפעולה האמריקאי "המהנדס" של הבמאי הישראלי דני א. אביכזר.  

## קישורים חיצוניים

* 
* 

קטגוריה:שחקני קולנוע וטלוויזיה ישראלים
קטגוריה:יהלומנים ישראלים
קטגוריה:שחקני כדורמים ישראלים
קטגוריה:משתתפי נינג'ה ישראל
קטגוריה:משתתפי נינג'ה ישראל V.I.P
קטגוריה:בוגרי אוניברסיטת תל אביב
קטגוריה:ישראלים שנולדו ב-1974
אפלצ'יוזאורוס

**אפלצ'יוזאורוס** (שם מדעי: *Appalachiosaurus*; "לטאת האפלצ'ים") הוא סוג של דינוזאור מקבוצת התרופודה שחי בקרטיקון העליון לפני 77 מיליון שנה. הוא חי באמריקה הצפונית וקיבל את שמו מהאזור בו נמצאו מאובניו. זהו התרופוד הידוע ביותר בחלק המזרחי של צפון אמריקה.
דינוזאור זה היה קרוב משפחה רחוק של הטירנוזאורוס, כשמשייכים אותו לקבוצת האאוטירנוזאורים הקרובה ביותר לטירנוזאוריים האמיתיים.
## מאפיינים
אורכו הגיע ל- ומשקלו ל-600 ק"ג. היו לו לסתות גדולות מלאות שיניים חדות ועיניים קטנות שסביבם היו טבעות. הרגליים היו ארוכות וחזקות והותאמו לריצה והטפרים הקדמיים היו קטנים בדומה לטירנוזאורוס, אך כללו שלוש אצבעות ולא שתיים. 

האפלצ'יוזאורוס חי ביערות ובערבות של צפון אמריקה וטרף דינוזאורים גדולים למאכל. האיום העיקרי עליו היה התנינאי הענק דיינוסוכוס שארב לו בנהרות, ביצות ומקווי מים.

## ראו גם
*אאוטירנוס
## קישורים חיצוניים

קטגוריה:טירנוזאורים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2005